# Felicity Ace

Felicity Ace era un vaixell de càrrega ro-ro construït per Shin Kurushima Dockyard l'any 2005, propietat i operat per la companyia japonesa Mitsui OSK Lines i amb bandera del Panamà. Es va incendiar el febrer de 2022 al sud de les Açores.

## Naufragi del 2022

El vaixell va sortir de la ciutat alemanya d'Emden el 10 de febrer de 2022, transportant 3.965 cotxes del grup Volkswagen amb models de marques com Audi, Bugatti, Porsche, Lamborghini i Bentley, amb un preu total de venda per unitat estimat de fins a mig milió d'euros.
La càrrega es va incendiar el 16 de febrer de 2022, mentre creuava l'Atlàntic Nord en direcció a Davisville, al l'estat de Rhode Island. En aquell moment, el vaixell es trobava a uns 320 quilòmetres (200 milles) de l'illa Terceira de les Açores. Els 22 membres de la tripulació van ser rescatats per l'armada portuguesa sense que hi hagués cap ferit durant l'evacuació, i el vaixell va continuar en flames a la deriva durant dues setmanes consumit per fum blanc. El capità va declarar a Reuters que les bateries d'ions de liti dels vehicles es van encendre i el foc es va propagar ràpidament.
Dos grans remolcadors amb material d'extinció d'incendis provinents de Gibraltar es van fer càrrec del vaixell, a més, una embarcació de salvament arribà des de Rotterdam. Un portaveu de la marina portuguesa va afirmar que era improbable que el Felicity Ace fos remolcat a un port de les Açores a causa de la seva mida.
L'1 de març, el Felicity Ace es va enfonsar a 467 quilòmetres (253 milles) de les Açores mentre era remolcat, el vaixell «va perdre l'estabilitat i es va enfonsar». Grups ecologistes van manifestar la seva preocupació davant el naufragi per la contaminació que provocaria a l'ecosistema aquàtic únic de les Açores, on el llit marí està cobert de boscos i esculls de corall i esponges. La zona, a més, és l'hàbitat natural de catxalots, balenes geperudes, dofins i taurons, entre altres espècies. Nogensmenys, un vaixell de la magnitud del Felicity Ace pot carregar més de tres milions de litres de combustible, a més d'altres materials contaminants com cables elèctrics, pintura i plàstics.

## Referències

* ↑ Ibáñez, Clàudia. «El motiu pel qual el vaixell carregat de cotxes de luxe no es pot apagar després d'una setmana cremant», 22-02-2022. Arxivat de l'original el 2022-02-22. [Consulta: 24 febrer 2022].
* ↑ Hägler, Max. «Führerlos im Atlantik: 3965 VW-Autos» (en alemany). Süddeutsche.de. Arxivat de l'original el 2022-02-20. [Consulta: 18 febrer 2022].
* ↑ «Burning Ship Drifts In Atlantic With Lamborghinis, Porsches, Audis Aboard». NDTV.com. Arxivat de l'original el 2022-02-18. [Consulta: 18 febrer 2022].
* ↑ «Felicity Ace: Portuguese ship carrying Porsche & Volkswagen cars catches fire in Atlantic Ocean» (en anglès). meaww.com. Arxivat de l'original el 2022-02-18. [Consulta: 18 febrer 2022].
* ↑ Stölzel, Thomas. «4000 Autos in Brand auf "Felicity Ace": Das passiert jetzt mit dem brennenden Autofrachter» (en alemany). www.wiwo.de. Arxivat de l'original el 2022-02-18. [Consulta: 18 febrer 2022].
* ↑ Korn, Jennifer. «A cargo ship full of luxury cars is on fire and adrift in the middle of the Atlantic». CNN. Arxivat de l'original el 2022-02-20. [Consulta: 18 febrer 2022].
* ↑ Patel, Vimal «Ship Carrying 1,100 Porsches and Other Luxury Cars Is Burning and Adrift» (en anglès). The New York Times, 18-02-2022. Arxivat de l'original el 2022-02-20. ISSN: 0362-4331 [Consulta: 24 febrer 2022].
* ↑ , <https://www.youtube.com/watch?v=3hGCaaWtuEQ>. Consulta: 18 febrer 2022 Arxivat 2022-02-18 a Wayback Machine.
* ↑ (en anglès) , 18-02-2022. Arxivat 2022-02-20 a Wayback Machine.
* ↑ «Golem.de: IT-News für Profis». www.golem.de. Arxivat de l'original el 2022-02-20. [Consulta: 20 febrer 2022].
* ↑ «MOL car carrier on fire, abandoned, Atlantic UPDATE Feb 19». Fleetmon, 16-02-2022. Arxivat de l'original el 18 de febrer 2022. [Consulta: 21 febrer 2022].
* ↑ Franklin, Jonathan «A burning cargo ship full of Porsches and VWs is adrift in the mid-Atlantic» (en anglès). NPR, 17-02-2022. Arxivat de l'original el 2022-02-21 [Consulta: 24 febrer 2022].
* ↑ «El Felicity Ace se hunde con 4000 coches del Grupo Volkswagen a bordo» (en castellà). motor.es, 01-03-2022 [Consulta: 4 març 2022]. Arxivat 4 de març 2022 a Wayback Machine.
* ↑ «Porsches entre balenes i coralls». Ara, 03-03-2022. Arxivat de l'original el 2022-03-03. [Consulta: 4 març 2022].